Rade Krunić

Rade Krunić (s. 7. lokakuuta 1993 Foča) on bosnialainen jalkapalloilija, pelipaikaltaan keskikenttäpelaaja, joka edustaa italialaisseura Milania. Hän on pituudeltaan 184-senttimetrinen. Hän on pelannut myös Bosnia ja Hertsegovinan maajoukkueessa.

Krunić on edustanut kotimaansa Sutjeska Fočan jälkeen Serbiassa Donji Sremia ja Borac Čačakia sekä Italiassa Hellas Veronaa, jonka edustusjoukkueessa hän ei kuitenkaan pelannut, Empolia ja heinäkuusta 2019 lähtien Milania. Hän on pelannut Serie A:ssa 113 ottelua ja tehnyt niissä yhdeksän maalia.

Krunić pelasi Bosnia ja Hertsegovinan alle 21-vuotiaiden maajoukkueessa kahdeksan ottelua. Bosnia ja Hertsegovinan A-maajoukkueessa hän pelasi ensimmäisen kerran kesäkuussa 2016 ystävyysottelussa Tanskaa vastaan. Vuoden 2020 loppuun mennessä hän on pelannut 18 A-maaottelua, joista 12 ottelua avauskokoonpanossa. Hän on tehnyt maaotteluissaan kaksi maalia: maaliskuussa 2019 EM-karsintaottelussa Armeniaa vastaan ja lokakuussa 2020 EM-jatkokarsinnassa Pohjois-Irlantia vastaan.

Lähteet 

Bosniahertsegovinalaiset jalkapalloilijat
Vuonna 1993 syntyneet
Elävät henkilöt